Senjorų ir jų artimųjų dėmesiui!

Susidomėjusius asmenis prašome kreiptis į Kauno Panemunės senelių namus, adresu Kurtinių g. 1D, Kaunas, telefonais (8-37) 34 54 69, 868904372 ar elektroniniu paštu dienosgloba@kaunoseneliai.lt.



Kauno Panemunės senelių namų dienos socialinės globos centre „Demencija“ vykdomas papildomas lankytojų priėmimas.

Kviečiame Kauno miesto senjorus, kuriems dėl senatvinės demencijos nustatytas didelių specialiųjų paslaugų poreikis, praleisti visą darbo dieną jaukioje aplinkoje, susirasti naujų draugų, paįvairinti kasdienybę ir įgyti pasitikėjimo savimi.

Lankytojai į dienos centrą nuvežami ir darbo pabaigoje parvežami namo. Teikiamos paslaugos: maitinimo, asmens higienos, ergoterapijos, sveikatos priežiūros ir kt. Veikla vyksta kiekvieną darbo dieną siekiant lankytojų globėjams ir rūpintojams padėti integruotis į darbo rinką.